Victor Matfield gaan weer rugby speelVictor Matfield Victor Matfield oefen glo weer om volgende jaar terug te keer vir die Bulle se Superrugby-seisoen, meer as twee jaar nadat dié voormalige Springbok-rugbyspeler en Wêreldbeker-wenner afgetree het. Matfield (36) en Derick Hougaard, voormalige Springbok-losskakel, wil graag terugkeer, het SuperSport berig. Hulle is tans lede van die Bulle se afrigtingspan. Matfield, wat ná die Wêreldbeker in 2011 afgetree het, sou moontlik in 2012 weer vir die Springbokke uitgedraf het, maar dit het nie gebeur nie. -SAPA